ทั้งนี้ เมื่อเย็นวันที่  3  ก.พ.น.พ.เสรี ตู้จินดา อธิบดีกรมการแพทย์ ให้สัมภาษณ์ว่า ได้รับรายงานจากรพ.เด็ก ว่าด.ช.วิรัตน์ พระพงษ์ วัย  7  ขวบ แฝดผู้น้องจากจ.สุพรรณบุรี ที่รักษาตัวอยู่ที่รพ.เด็ก ได้เสียชีวิตเมื่อเวลา  17.30  น. วันเดียวกัน โดยแพทย์ผู้รักษารายงานว่า เด็กมีอาการทรุดหนักลงในเวลา  12.00  น. โดยมีอาการระบบหายใจล้มเหลว เพราะปอดถูกทำลายไปมาก แพทย์ได้ให้ยาและการช่วยเหลือจนสุดความสามารถ แต่เด็กไม่สามารถทนต่อระบบต่างๆที่ล้มเหลวได้ กระทั่งเสียชีวิตในที่สุด ทั้งนี้ ในใบมรณบัตร แพทย์จะลงความเห็นสาเหตุการเสียชีวิตว่าเป็นไข้หวัดนก ซึ่งเรื่องนี้ได้ รายงานให้ รมว.สาธารณสุขทราบแล้ว